เป็นหูดที่นิ้วเนื้อสีดำอ่อนออกเทาๆแข็ง แล้วใช้นิ้วนั้นมีอะไรกับแฟน หลังจากนั้นแฟนมีตกขาวมาก สีเหลืองอ่อน สาเหตุตกขาวมากจากหูดที่นิ้วใช่มั้ย
สวัสดีค่ะ PJOYอาการเป็นหูดที่นิ้วเป็นสีดำๆแข็งๆ นั้น ควรจะต้องดูให้แน่ก่อนว่าเป็นหูดหงอนไก่ หรือเป็นโรคผิวหนังอื่นๆเช่นตาปลา การติดเชื้อรา ผิวหนังอักเสบโดยถ้าเป็นหูดหงอนไก่ที่นิ้วจริงๆ แล้วนิ้วนั้นไปสัมผัสอวัยวะเพศของผู้หญิง มีโอกาสน้อยที่จะทำให้เกิดโรคหูดที่อวัยวะเพศ เพราะหูดตามร่างกายและตามอวัยวะเพศมักจะเป็นคนละสายพันธุ์กัน ส่วนใหญ่จะติดต่อจากหูดที่อวัยวะเพศคนหนึ่งไปอีกคนหนึ่ง ส่วนถ้าเป็นหูดแล้ว อาการก็มักจะมีตุ่มแข็ง หรือตุ่มคล้ายหงอนไก่ขึ้น ไม่ได้มาด้วยตกขาวผิดปกติหากมีอาการตกขาวมากผิดปกติ ควรไปพบแพทย์เพื่อตรวจประเมิน ส่วนใหญ่โรคที่ทำให้เกิดตกขาวมักจะเป็นการติดเชื้อรา เชื้อแบคทีเรียในช่องคลอด ที่อาจจะเกี่ยวกับโรคติดต่อทางเพศสัมพันธ์หรือไม่ก็ได้